EKH วิ่งแรงเกือบ 6% โบรกฯฟันผลงานโตเด่น แนะซื้อเป้า 8.40 บ. ชูตัวท็อปรพ.ขนาดเล็ก
EKH วิ่งแรงเกือบ 6% โบรกฯฟันผลงานโตเด่น แนะซื้อเป้า 8.40 บ. ชูตัวท็อปรพ.ขนาดเล็ก ล่าสุดอยู่ที่ 7.45 บาท บวก 0.40 บาท หรือ 5.67% มูลค่าซื้อขาย 53.77 ล้านบาท
EKH วิ่งแรงเกือบ 6% โบรกฯฟันผลงานโตเด่น แนะซื้อเป้า 8.40 บ. ชูตัวท็อปรพ.ขนาดเล็ก ล่าสุดอยู่ที่ 7.45 บาท บวก 0.40 บาท หรือ 5.67% มูลค่าซื้อขาย 53.77 ล้านบาท
15 ก.ค. 2562

ผู้สื่อข่าวรายงานว่า ราคาหุ้น บริษัท เอกชัยการแพทย์ จำกัด (มหาชน) หรือ EKH ล่าสุด  ณ เวลา 15.03 น. อยู่ที่ 7.45 บาท บวก 0.40 บาท หรือ 5.67% สูงสุดที่ 7.50 บาท ต่ำสุดที่ 7 บาท ด้วยมูลค่าซื้อขาย 53.77 ล้านบาท

โดย บล.เอเอสแอล ระบุในบทวิเคราะห์ แนะนำ “ซื้อ” EKH ราคาเป้าหมาย 8.40 บาท/หุ้น และเลือก EKH เป็น Top Pick ของกลุ่มโรงพยาบาลขนาดเล็ก จาก 1.การเพิ่มขึ้นของจำนวนผู้ป่วยปกติ occupancy rate ที่สูงขึ้น รวมถึงผู้ป่วยมีอัตราการครองเตียงที่สูงขึ้น 2.คนไข้จากศูนย์ IVF ที่เพิ่มขึ้นจากการเปิดบริการเติมรูปแบบ 3.มีการเปิดอาคารใหม่ อาคารเดิม Renovate ขยายศูนย์แพทย์อื่นให้สร้างรายได้เพิ่มขึ้น ไม่เสียโอกาสในรองรับผู้ป่วย
ทั้งนี้คาดไตรมาส 2/62 มีรายได้ราว 182 ล้านบาท มีแนวโน้มเพิ่มขึ้น 28% เมื่อเทียบจากปีก่อน แต่ลดลง 9% เมื่อเทียบจากไตรมาสก่อน จากปัจจัยฤดูกาลและจากไตรมาส 1/62 มีฐานสูงจากผลกระทบ PM. 2.5 ในส่วนของการสำรองผลประโยชน์พนักงานมองว่าไม่ค่อยมีผลเนื่องจากจะมีการลงบันทึกในไตรมาส 2 นี้ไม่ถึง 1 ล้านบาท มองว่าบริษัท หลักๆรายได้ที่เพิ่มขึ้นจะมาจากการเพิ่มขึ้นของจำนวนผู้ป่วยปกติ occupancy rate ที่สูงขึ้น
รวมถึงผู้ป่วยมีอัตราการครองเตียงที่สูงขึ้น และจากศูนย์ IVF ที่หลักๆคือชาวจีนกว่า 90% และมองว่ายังสามารถทำได้มากกว่าเป้าคือ 25 คู่ / เดือน ในไตรมาส 2 นี้ ด้านค่าใช้จ่ายการดำเนินงานมองว่ามีสัดส่วนที่เพิ่มมากขึ้นเนื่องจากจะมีค่า commission ของลูกค้า IVF ที่ต้องพึงพา Agency ทำให้โดยรวมแล้วมองว่ากำไร จะอยู่ที่ราว 37 ล้านบาท เพิ่มขึ้น 68% เมื่อเทียบจากปีก่อน ลดลง 18% จากไตรมาสก่อน
อีกทั้งปี 2562 คาดธุรกิจมีการเติบโตราว 23% รายได้ราว 782 ล้านบาท เนื่องจากปีนี้จะมีการเปิดอาคารกุมารเวชแห่งใหม่ซึ่งอยู่เชื่อมกับอาคารปัจจุบัน รองรับเตียงผู้ป่วยได้เพิ่มอีก 60 เตียง จากเดิม 80 เตียง โดยคาดว่าจะแล้วเสร็จแล้วเปิดบริการ Phase 1 OPD ชั้น 1-2 และ IPD ชั้น 3 ได้ในช่วงปลายเดือนสิงหาคม – ต้นเดือนกันยายน ใช้เงินลงทุน 280 ล้านบาทภายหลังการเปิดตึกใหม่มองว่าจะทำให้มีค่าเสื่อมเพิ่มขึ้นราว 5 ล้านบาทต่อไตรมาส และ IVF บริษัทยังคงตั้งเป้าทั้งปีที่ 300 คู่ หรือเฉลี่ยเดือนละ 25 คู่
ทั้งนี้ภายหลังมีการเปิดตึกใหม่แล้ว ตึกเก่าในส่วนของชั้น 6 เด็กเดิมจะมีการ Renovate ศูนย์อื่นให้มีพื้นที่ในการใช้สอยมากขึ้น จะมีการปรับปรุงศูนย์ไตในช่วงปลายปี เพิ่มเตียงผู้ป่วยจากเดิม 12 เป็น 24 เตียง และขยับขยายศูนย์แพทย์อื่นให้เป็นสัดส่วนสามารถรองรับผู้ป่วยได้มากขึ้น ในส่วนของ IVF พระราม 9 พัฒนาให้เป็น one stop service เพื่อความสะดวกไม่เสียเวลาในการเดินทาง ซึ่งสามารถที่จะรองรับคนไข้ได้กว่า 100 คู่ / เดือน